Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1992. évi LXIII. törvény adatkezelésre vonatkozó szabályait a levelek kiküldésének módja nem sértette meg. Az
Paragraph Index: 836

szóló 1992. évi LXIII. törvény adatkezelésre vonatkozó szabályait a levelek kiküldésének módja nem sértette meg. Az adatkezelõ Nyugdíjfolyósító Igazgatóság a személyes adatokat nem adta át sem a miniszterelnöknek, sem a Miniszterelnöki Hivatalnak. Megállapítottam, hogy a nyugdíj folyósítójának nem kötelessége az ellátottakat a nyugdíj mértékének változásáról értesíteni. Mindazonáltal úgy ítélem meg, hogy a nyugdíjemelésre vonatkozó jogszabály kihirdetése és a médiákban való közzététele elégséges az érintettek tájékoztatásához, ugyanakkor a folyósító személyre szóló értesítése nem sérti a személyes adatok védelméhez fûzõdõ alkotmányos jogot. Azonban a levél formailag nem, és tartalmilag is csak részben felelt meg az adatkezeléssel szemben támasztott követelményeknek. A fentiek miatt kifogásolom, hogy a címzetteket a levél kiküldésével egyidejûleg nem tájékoztatták arról, hogy adataikat jogosulatlanul nem továbbították. E tájékoztatás elmaradása eredményezte azt, hogy sokak számára e levél azt a látszatot keltette, hogy adataikat az adatkezelõ törvényes felhatalmazás nélkül továbbította. Nem felel meg ugyanakkor a személyes adatok védelmérõl és a közérdekû adatok nyilvánosságáról szóló 1992. évi LXIII. törvény rendelkezéseinek az, hogy az adatkezelõ a Magyar Posta Rt.-t mint adatfeldolgozót nem jelentette be az adatvédelmi nyilvántartásba. Megállapításaimról a Nyugdíjbiztosítási Fõigazgatóságot és a közvéleményt is tájékoztattam. Adatvédelmi problémáival forduljon hivatalomhoz továbbra is bizalommal. Budapest, 2002. június 26. Üdvözlettel: Dr. Péterfalvi Attila (415/A/2002) * * * [Állásfoglalás: az a személy kaphat tájékoztatást az érintett betegellátásával összefüggõ adatairól, akit õ az ellátását követõen teljes bizonyító erejû magánokiratban erre felhatalmaz] […] Tisztelt […]! A fenti számon nyilvántartásba vett beadványban a panaszos azt kifogásolta, hogy 2001. szeptember 22-én az Önök ellátásában részesült […] ezzel kapcsolatos dokumentációjának adatait – az érintett erre vonatkozó, teljes bizonyító erejû magánokiratba foglalt meghatalmazása ellenére – nem ismerhette meg. A kérelmezõ az egészségügyi szolgáltatótól írásban indokolt választ az adatszolgáltatás megtagadásáról nem kapott, ezért az Adatvédelmi Biztos Irodájához fordult. A kért adattovábbítást elutasító magatartásról – figyelemmel a teljesítés elõfeltételeire, illetve az adatkezelést végzõ betegellátó ezzel kapcsolatos kötelezettségére – álláspontom a következõ:

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes